سپێدە
سپێدە () کەناڵێکی ئاسمانی و دەزگایەکی ڕاگەیاندنی کوردییە. گرنگی بە ڕووداو و ھەواڵ و کێشەکانی خەڵک و کولتوری کوردیی و پاراستنی ناسنامەی نیشتیمانی و نەتەوەیی خەڵکی کوردستان دەدات. سەر بە یەکگرتووی ئیسلامیی کوردستانە، بارەگایی سەرەکی کەناڵی سپێدە لە ھەولێر ی پایتەختی ھەرێمی کوردستانھ و لە زۆربەی شارو شارۆچکەکانی ھەرێمی کوردستان نووسینگە و ستافی ھەیە.

دروشمەکانی کەناڵ 
(ڕاستگۆیی - ھاوسەنگی - پیشەیی)

ئامانج و ئەرکەکانی کەناڵ 
 گەیاندنی ھەواڵ و زانیاری دروست بەشێوەی بابەتیانە
 برەودان بە پەیامی چاکسازی ھەمەلایەنە و گرنگی دان بە کێشەکانی خەڵک و خستنە ڕووی داواو گرفتەکانیان لە بوارە جیاجیاکاندا
 پاراستنی ناسنامەی نیشتیمانیی و نەتەوەیی و ئایینی و فەرھەنگی کۆمەڵگای کوردستانی
 خستنەروی کیشەی عادیلانەی گەلی کوردو ھەوڵدان بۆ چەسپاندنی مافەڕەواکانی گەلی کوردستان
 بایەخدان بە زمان و ئەدەب و ھونەر و فۆلکلۆر و کەلەپوری کوردی
 برەودان بەگیانی فرەیی و پێکەوە ژیان و لێبوردەیی و ھزری ئاشتی خوازی
 گەشەپێدانی بەھا جوان و باڵاکان و پاراستنی بەھاکانی خێزان
 ھۆشیار کردنەوەی ھاووڵاتیان بە ماف و ئەرکەکانیان
 بایەخدان بە ڕەوەندی کوردی لە تاراوگە، لە ڕووی پاراستنی ناسنامەی ئایینی و نەتەوەیییەوە
١٠-پێشکەش کردنی ڕۆشنبیری گشتی لە بوارە جیا جیاکاندا.

دراما 
لەڕووی دراماوە سەرکەوتنێکی گەورەی بەدەست ھێناوە لە پەخشکردنی زنجیرە دراماکانی ئایینی و کۆمەڵایەتی تورکی و فارسی لە گرنگترین ئەو درامایانە: گەردەنم ئازاد بکە، ڕەھەندی پێنجەم، چێشت لێنەری بەتوانا، ترش و شیرین، سێ بە چوار، ژیانەوە، حەزرەتی یوسف، ستایش ،پیاوی ھەزارڕوو، ھیوایەک لە تاریکیدا، ڤێلاکەی من، بەرەو ھیواکان، ژیان بەشەرتی خەندە، دەردەسەری، تیمی خێرا.

سەرچاوەکان

بەستەرە دەرەکییەکان 
 
وێبگەی فەرمی یەکگرتووی ئیسلامی کوردستان
ڕاستەوخۆی کەناڵی ئاسمانی سپێدە

ڕاگەیێنەرەکانی باشووری کوردستان
کەناڵە تەلەڤیزیۆنییەکان بە زمانی کوردی
کەناڵە تەلەڤیزیۆنییەکانی باشووری کوردستان
کۆمپانیاکانی میدیای بەکۆمەڵ لە عێراق